Diari Oficial de la Generalitat Valenciana


Sumari del DOGV 6451, del 02-02-2011 (2011/1064)

RESOLUCIÓ de 31 de gener de 2011, de la consellera de turisme, com a presidenta de l'Agència Valenciana del Turisme, per la qual es convoquen les ajudes 2011 de l'Agència dirigides a les entitats locals de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6451

Data del DOGV
:   02-02-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/1064


Data del document
:   31-01-2011

Organisme emissor
:   Agència Valenciana del Turisme

Tipus de document
:   Resolució

Correcció d'errades

Anàlisi jurídica

 Descriptors 

:   * ajuda pública

RESOLUCIÓ de 31 de gener de 2011, de la consellera de turisme, com a presidenta de l'Agència Valenciana del Turisme, per la qual es convoquen les ajudes 2011 de l'Agència dirigides a les entitats locals de la Comunitat Valenciana. [2011/1064]
El turisme constituïx un sector estratègic en l'economia de la Comunitat Valenciana com ho demostra la seua aportació al Producte Interior Brut regional, a la generació d'ocupació i a la diversificació sectorial i geogràfica del teixit empresarial.
En este sentit, les entitats locals de la Comunitat Valenciana realitzen, des de fa anys, esforços dirigits a posar en valor turístic recursos de diversa índole i incorporen criteris de gestió basats en la millora de la qualitat, la protecció ambiental dels recursos naturals, l'adequació dels seus recursos per a l'ús per persones amb discapacitat o la posada en marxa de plans estratègics aplicats sobre les destinacions o els productes, tot això amb l'objectiu de modernitzar i diversificar la seua oferta i incrementar la seua competitivitat com a destinacions turístiques.
Per tal de contribuir a aconseguir estos objectius i assegurar durant la pròxima dècada la competitivitat de la Comunitat Valenciana com a destinació turística de referència, la Conselleria de Turisme ha elaborat, en coordinació amb la resta d'agents implicats, el Pla Estratègic Global del Turisme de la Comunitat Valenciana 2010-2020.
Este pla, en el qual es prenen en consideració les directrius de caràcter general del Pla d'Espais Turístics de la Comunitat Valenciana, aplicables al conjunt de la Comunitat i les específiques dirigides a cada un dels 21 espais turístics identificats, conté programes tendents a potenciar la col·laboració amb les entitats locals des de la perspectiva del foment de la cooperació interadministrativa, per a millorar la competitivitat del sector i contribuir al desplegament sostenible de l'activitat turística en el territori.
Els annexos I i II a la present resolució arrepleguen els programes d'actuació 2011 de l'Agència Valenciana del Turisme dirigits a les entitats locals de la Comunitat Valenciana. Cada programa inclou actuacions a incentivar, i en destaquen l'impuls a aquelles que incrementen la qualitat en la prestació dels servicis turístics, la sostenibilitat mediambiental, l'accessibilitat global als recursos, la seua adequació i posada en valor en els municipis menuts de l'interior i la realització d'estudis dirigits a la planificació estratègica en turisme.
Cal destacar que en el programa 5 de l'annex I, adequació de recursos turístics els municipis menuts de l'interior, de la present resolució, s'inclou com a novetat la inclusió entre els beneficiaris de les ajudes a les mancomunitats de l'interior. Amb això es dóna resposta a aquells projectes d'adequació turística, molts d'ells de gran interés, que desborden l'estricte marc municipal i afecten territoris més amplis, donant així cobertura al programa Suma de Destinacions previst en el referit Pla Estratègic.
En virtut del Decret 123/2007, de 27 de juliol, del Consell de la Generalitat pel qual s'aprova el Reglament Orgànic i Funcional de la Conselleria de Turisme, tenint en compte les facultats que em conferix l'article 28 de la Llei 5/1983 de 30 de desembre del Consell, d'acord, igualment, amb les competències assignades pel Decret 209/2004, de 8 d'octubre del Consell de la Generalitat, pel qual s'aprova el Reglament de l'Agència Valenciana del Turisme; l'Orde de 2 de desembre de 2008, de la Conselleria de Turisme, per la qual es fixen les bases reguladores per a la convocatòria i concessió d'ajudes per la Conselleria de Turisme i per l'Agència Valenciana del Turisme, i d'acord amb el que establix el Decret Legislatiu de 26 de juny de 1991, pel qual s'aprova del Text Refós de la Llei d'Hisenda Pública de la Generalitat Valenciana, la Llei 38/2003, de 17 de novembre, General de Subvencions i el Decret 9/2000, de 25 de gener, del Consell, sobre concessió d'ajudes en matèria de turisme, resol:
Article 1. Objecte i àmbit
La present resolució té com a objecte convocar les ajudes i publicar els programes d'actuació de l'Agència Valenciana del Turisme per a l'exercici 2011 destinats a recolzar els projectes presentats per les entitats locals de la Comunitat Valenciana, organismes autònoms i la resta d'ens públics que en depenen.
Article 2. Marc normatiu
1. Els programes d'ajudes convocats en l'annex I de la present resolució es concediran d'acord amb el que establix la Llei 38/2003, de 17 de novembre, General de Subvencions (BOE núm. 276 de 18.11.2003), en el Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques (DOCV núm. 5596 d'11.09.2007), i el Decret 9/2000, de 25 de gener, del Consell, sobre concessió d'ajudes en matèria de turisme (DOCV núm. 3676 de 28.01.2000), així com en l'Orde de 2 de desembre de 2008, de la Conselleria de Turisme, per la qual es fixen les bases reguladores per a la convocatòria i concessió d'ajudes per la Conselleria de Turisme i per l'Agència Valenciana del Turisme (DOCV núm. 5910 de 10.12.2008).
2. Per la seua banda, els programes d'ajudes arreplegats en l'annex II de la present resolució es regiran pel que disposa la Llei 38/2003, de 17 de novembre, General de Subvencions, i el Decret 71/2000, de 22 de maig, del Consell, pel qual s'aprova el Reglament Regulador dels Convenis previstos en la Llei de Turisme 3/1998, de 21 de maig, de Turisme de la Comunitat Valenciana (DOCV núm. 3761 de 31.05.2000), on s'arrepleguen els tipus de convenis que podran subscriure's entre la Generalitat i els municipis turístics:
- Convenis per a la compensació financera.
- Convenis per a l'adaptació dels municipis turístics «Pla Millor».
3. Tots els programes d'ajudes convocats per mitjà de la present resolució són compatibles amb el mercat comú europeu, en no quedar subjectes al que disposa l'article 107.1 del Tractat de Funcionament de la Unió Europea, ja que no reunixen tots els requisits acumulatius exigits per este article, atés que es tracta de programes d'ajudes els destinataris dels quals són administracions locals, organismes autònoms i ens públics de l'esfera local, i l'objectiu dels quals és recolzar les activitats no econòmiques realitzades per estes entitats en l'exercici de les funcions públiques i d'interés general que els són pròpies.
4. En compliment del que disposa l'esmentat article 3.4 del Decret del Consell 147/2007, de 7 de setembre, esta convocatòria ha sigut objecte d'informe previ de la Direcció General d'Economia de la Conselleria d'Economia, Hisenda i Ocupació, justificant la no subjecció a la Política de la Competència de la Unió Europea.
Article 3. Línies pressupostàries
1. En compliment del que preveu l'article 47.11 del Decret Legislatiu de 26 de juny de 1991 del Consell que aprova Text Refós de la Llei d'Hisenda Pública de la Generalitat Valenciana (DOCV núm. 1588 de 17.07.1991) i d'acord amb el que establix la Llei de Pressupostos de la Generalitat per a l'exercici 2011, les línies de crèdit i l'import global màxim destinat a la concessió de les ajudes previstes en la present convocatòria són les següents:
Per als programes de l'annex I:
- 50.000 euros amb càrrec a la línia pressupostària SE000969, del capítol IV, Qualitat i medi ambient, dels Pressupostos de la Generalitat per al 2011, amb destinació a l'Agència Valenciana del Turisme.
- 100.000 euros amb càrrec a la línia pressupostària SE000044, del capítol IV, Assistència tècnica per a planificació turística, dels Pressupostos de la Generalitat per al 2011, amb destinació a l'Agència Valenciana del Turisme.
- 1.500.000 euros amb càrrec a la línia pressupostària SE000048, del capítol VII, Millora recursos turístics, dels Pressupostos de la Generalitat per al 2011, amb destinació a l'Agència Valenciana del Turisme.
Per als programes de l'annex II:
- 2.270.000 euros amb càrrec a la línia pressupostària SE000100, del capítol IV, Compensació financera municipis turístics, dels Pressupostos de la Generalitat per al 2011, amb destinació a l'Agència Valenciana del Turisme.
- 500.000 euros amb càrrec a la línia pressupostària SE000101, del capítol VII, Pla Millor. Municipis turístics, dels Pressupostos de la Generalitat per al 2011, amb destinació a l'Agència Valenciana del Turisme.
Article 4. Beneficiaris
1. Amb caràcter general, podran acollir-se a estes ajudes les entitats locals de la Comunitat Valenciana, organismes autònoms i la resta d'ens públics que en depenen, segons les especificitats establides per a cada un dels programes d'ajuda arreplegats en l'annex I de la present resolució.
2. No es podrà accedir al règim de programes previstos en esta resolució, sense estar al corrent de les obligacions fiscals i davant de la Seguretat Social, que, en el cas de les entitats locals s'entendran amb caràcter general en els termes establits per l'Orde de la Conselleria d'Economia i Hisenda de 30 de maig de 1996 (DOCV núm. 2775 de 21.06.1996).
Article 5. Sol·licituds d'ajuda
Els interessats hauran de presentar, abans de l'execució del projecte o actuació, una instància de sol·licitud degudament omplida en l'imprés normalitzat corresponent al programa d'actuació que se sol·licite. Estes instàncies de sol·licitud, arreplegades en l'annex III d'esta resolució, estan disponibles igualment en l'adreça d'Internet .
Article 6. Documentació que s'ha d'acompanyar a la instància de sol·licitud.
Dins de l'objectiu general d'acostar l'administració al ciutadà i millorar l'eficiència administrativa, en la present convocatòria s'ha reestructurat, modificat i simplificat la documentació que ha de presentar el sol·licitant de les ajudes, d'acord amb el Decret 165/2010, de 8 d'octubre, del Consell, pel qual s'establixen les mesures de simplificació i de reducció de càrregues administratives en els procediments gestionats per l'administració de la Generalitat i el seu sector públic. (DOCV núm. 6376 de 14.10.2010)
1. Amb caràcter general, totes les instàncies de sol·licitud d'ajuda hauran d'anar acompanyades de la documentació següent:
a) Imprés de declaració responsable i documentació corresponent al programa de l'annex I per al qual se sol·licita l'ajuda, disponible igualment en .
b) Factures proforma o pressupostos relatius a la inversió/actuació a realitzar. L'IVA de l'actuació podrà formar part del cost subvencionable, sempre que siga suportat efectivament pel beneficiari i no siga compensable o recuperable. A estos efectes les entitats hauran d'omplir una declaració sobre el caràcter no recuperable o no compensable de l'IVA corresponent a l'actuació.
c) Memòria de les actuacions que es van a realitzar, amb les especificacions requerides en cada programa concret contingut en l'annex I a esta resolució.
2. A més a més de la documentació mencionada en l'apartat precedent i, en funció del programa d'ajuda sol·licitat, s'haurà d'aportar la documentació específica que per a cada programa figura en l'annex I a la present convocatòria.
3. Examinada la documentació aportada, si esta no reunix els requisits exigits, l'interessat serà requerit perquè, en un termini màxim i improrrogable de 10 dies, esmene la falta o acompanye la documentació necessària, amb indicació que, en el cas de no fer-ho, se'l tindrà per desistit de la seua sol·licitud, prèvia resolució que es dictarà en els termes que preveu l'article 42 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Article 7. Termini de presentació de sol·licituds
1. El termini de presentació de sol·licituds començarà l'endemà de la publicació d'esta resolució en el Diari Oficial de la Comunitat Valenciana, i finalitzarà en les dates següents:
· Per als programes 1, 2, 3 i 4 de l'annex I d'esta resolució, el 10 de març de 2011.
· Per al programa 5 de l'annex I d'esta resolució, adequació de recursos turístics en els municipis menuts de l'interior, als 20 dies naturals.
2. Les sol·licituds hauran de presentar-se amb anterioritat a l'inici de la realització del projecte o activitat o amb anterioritat a l'inici de l'execució de la fase del projecte corresponent a l'exercici 2011.
Article 8. Lloc de presentació de sol·licituds
1. Les sol·licituds i la preceptiva documentació addicional podran presentar-se durant l'horari de registre en qualsevol de les següents seus de la Conselleria de Turisme: seu central de la Conselleria de Turisme / Agència Valenciana del Turisme, (avinguda d'Aragó, 30, planta 8a, de València); Servici Territorial de Turisme d'Alacant (Carrer Churruca, 29); Servici Territorial de Turisme de Castelló (plaça Maria Agustina, 5); Servici Territorial de Turisme de València (plaça Alfons el Magnànim, 15), així com en l'Oficina d'Administració Turística de Benidorm (Carrer Joan Fuster Zaragoza, 3, 1r, Edifici Acuarium).
També podran presentar-se en les formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
En el cas que s'optara per presentar la sol·licitud en una oficina de correus, haurà de fer-se en sobre obert perquè siga datada i segellada en eixa oficina abans de ser certificada.
2. Les sol·licituds d'ajuda relatives als programes de l'annex I a la present resolució es presentaran preferentment per via telemàtica a través de l'adreça d'internet de la Conselleria de Turisme / Agència Valenciana del Turisme en: .
Article 9. Tramitació de les sol·licituds
1. Informades les sol·licituds presentades per a cada un dels programes inclosos en l'annex I de la present resolució, l'òrgan instructor designat i, d'acord amb els criteris de valoració establits en cada programa, traslladarà dels expedients a la Comissió d'Avaluació d'Ajudes.
2. La valoració de les sol·licituds correspondrà a una Comissió d'Avaluació d'Ajudes, la qual emetrà els informes corresponents i la composició de la qual serà la següent:
President: El sotssecretari de la Conselleria de Turisme.
Vicepresident: El titular de la Direcció General de Turisme d'Interior.
Vocals:
El cap de l'Àrea de Producte, o un representant d'esta Àrea.
El cap del Servici de Turisme d'Interior de la Conselleria de Turisme, o un representant d'este Servici.
El cap del Servici d'Estudis, Qualitat Turística i I+D+I, o un representant d'este Servici.
El cap del Servici de Contractació, Coordinació i Assistència Tècnica, o un representant d'este Servici.
El cap del Servici Economicofinancer, o un representant d'este Servici.
Un vocal d'esta Comissió actuarà com a secretari en funció de la naturalesa dels projectes a avaluar.
Article 10. Criteris de valoració de les sol·licituds
Les sol·licituds d'ajuda es concediran en règim de concurrència competitiva, de conformitat amb els criteris de valoració detallats en cada un dels programes que arreplega l'annex I de la present resolució i en tant que hi haja disponibilitat pressupostària adequada i suficient.
Article 11. Resolució de concessió o denegació d'ajudes
1. La Comissió d'Avaluació d'Ajudes traslladarà els seus acords a la secretària autonòmica de Turisme i directora de l'Agència Valenciana del Turisme, la qual emetrà la proposta de resolució que serà elevada a la consellera de Turisme i presidenta de l'Agència Valenciana del Turisme, qui resoldrà sobre la concessió o denegació de les ajudes.
2. Quan la proposta de resolució siga desfavorable o d'inadmissió, serà comunicada al sol·licitant, a qui se li donarà tràmit d'audiència per un termini de deu dies. Transcorregut eixe termini, la secretària autonòmica i directora de l'Agència Valenciana del Turisme elevarà la proposta de resolució a la consellera de Turisme, qui resoldrà definitivament.
3. Les resolucions dictades per la consellera de Turisme, com a presidenta de l'Agència Valenciana del Turisme, posaran fi a la via administrativa, i el seu contingut es notificarà als interessats en els termes que preveu l'article 58 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Quan l'elevat nombre de beneficiaris així ho aconselle, la notificació podrà ser substituïda per la publicació de les ajudes concedides en el DOCV, de conformitat amb el que establix el punt 2, de l'article 60 de l'esmentada Llei 30/1992 de 26 de novembre.
Així mateix, en compliment de les mesures de publicitat contingudes en l'article 18 de la Llei 38/2003 de 17 de novembre General de Subvencions, l'Agència publicarà en el Diari Oficial de la Comunitat Valenciana (DOCV), la relació de les ajudes atorgades en l'exercici natural, amb expressió de la convocatòria, del programa i el crèdit pressupostari al qual s'imputen, el beneficiari, la quantitat concedida i finalitat o finalitats de la subvenció.
4. El termini màxim per a emetre i notificar la resolució serà de sis mesos a partir de la conclusió del termini de presentació de les sol·licituds, tal com establix l'article 7.7 de l'Orde de 2 de desembre de 2008 de la Conselleria de Turisme, per la qual es fixen les bases reguladores per a la convocatòria i la concessió d'ajudes per la Conselleria de Turisme i l'Agència Valenciana del Turisme. Este termini computarà a partir del dia de la presentació correcta de la documentació, si la documentació exigida en cada programa no estiguera completa.
Article 12. Resolució d'incidències posteriors a la concessió
1. La secretària autonòmica de Turisme i directora de l'Agència Valenciana del Turisme queda delegada per a la resolució de les següents incidències que puguen produir-se després de la concessió d'ajudes en els programes 1, 2, 3 i 4 de l'annex I de la present resolució:
· Canvis realitzats en les partides que conformen el cost subvencionable. Estos canvis hauran de ser justificats pel beneficiari i no podran alterar de manera essencial la naturalesa, l'objecte i la finalitat per a la qual ha sigut concedida la subvenció
· Minoració o revocació de les subvencions concedides per les causes esmentades en l'article 15.2 d'esta resolució.
· Revocació de les subvencions concedides en cas de renúncia del beneficiari.
2. Per la seua banda, el titular de la Direcció General de Turisme d'Interior de la Conselleria de Turisme queda delegat per a la resolució de les mateixes incidències esmentades en el paràgraf precedent quan estes siguen referents al programa 5 de l'annex I d'esta resolució.
Article 13. Obligacions dels beneficiaris
1. Els beneficiaris d'ajudes convocades en els programes inclosos en l'annex I d'esta resolució hauran de complir amb les obligacions següents:
a) Realitzar el projecte o l'activitat objecte de la subvenció i acreditar la seua realització en la forma i la data indicada en la notificació de concessió de l'ajuda.
b) Respondre de la veracitat dels documents aportats.
c) Comunicar a l'Agència Valenciana del Turisme, l'obtenció o sol·licitud d'altres ajudes per a la mateixa finalitat procedents d'altres administracions o ens públics o privats.
d) Situar de forma visible el logotip de l'Agència Valenciana del Turisme en tota actuació o activitat beneficiària de qualsevol de les ajudes de la present convocatòria.
e) Responsabilitzar-se de la difusió de les accions relacionades amb l'objectiu de cada programa i ha d'assabentar i fer partícip l'Agència de les actuacions que a l'efecte s'hi realitzen.
f) Complir amb totes les obligacions es que establixen en la Llei 38/2003, de 17 de novembre, General de Subvencions, i entre elles les assenyalades en els articles 13 i 14 de la mateixa, en l'Orde de 2 de desembre de 2008, de la Conselleria de Turisme, per la qual es fixen les bases reguladores per a la convocatòria i la concessió d'ajudes per la Conselleria de Turisme i per l'Agència, així com en qualsevol altra disposició en vigor.
g) Sol·licitar tots aquells permisos, autoritzacions i llicències que corresponguen a la naturalesa del projecte objecte de la subvenció.
h) En el cas d'inversions realitzades en béns inventariables, destinar els béns al fi concret per al qual es va concedir la subvenció durant com a mínim els períodes estipulats en l'apartat a) de l'article 31.4 de la Llei 38/2003, de 17 de novembre, General de Subvencions.
2. L'incompliment de qualsevol d'estes obligacions podrà donar lloc a la revocació i, si fa el cas, al reintegrament de les ajudes percebudes i a l'exigència de l'interés de demora des del moment del pagament de la subvenció.
Article 14. Justificació de les despeses
La justificació de la inversió o actuació objecte d'ajuda haurà de realitzar-se d'acord amb el projecte subvencionat i en els termes fixats en el programa corresponent arreplegat en l'annex I i en la resolució de concessió de l'ajuda. La justificació s'efectuarà per mitjà de la presentació de la documentació requerida abans de la data màxima establida en dita resolució, que en cap cas no serà posterior al 30 de novembre de 2011.
Article 15. Pagament de les ajudes
1. L'Agència Valenciana del Turisme procedirà al pagament de l'ajuda una vegada el beneficiari haja executat el projecte o actuació, i sempre que haja complit les obligacions exigibles.
2. L'alteració d'algunes de les característiques del projecte la subvenció del qual haja sigut aprovada, l'incompliment de condicions i terminis establits en la resolució, la falta d'execució o execució parcial de la inversió, la insuficient justificació de les despeses efectivament realitzades i la concessió després de la presentació de la sol·licitud d'altres ajudes públiques o privades, la suma conjunta de les qual ultrapasse l'import del cost subvencionable de l'actuació, podrà donar lloc a la minoració o revocació de la subvenció concedida.
DISPOSICIÓ FINAL
La present resolució, entrarà en vigor l'endemà de la publicació en el Diari Oficial de la Comunitat Valenciana.
Contra la present resolució, que posa fi a la via administrativa, podrà interposar-se potestativament recurs de reposició davant de la consellera de Turisme, com a presidenta de l'Agència Valenciana del Turisme, en el termini d'un mes comptat des de l'endemà de la seua publicació, de conformitat amb el que disposen els articles 116 i 117 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, o interposar-se recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana, dins del termini de dos mesos comptats des de l'endemà de la seua publicació, conforme disposen els articles 25, 44 i 46 de la Llei 29/1998, de 13 de juliol, reguladora de la Jurisdicció Contenciosa Administrativa.
València, 31 de gener de 2011.- La consellera de Turisme i presidenta de l'Agència Valenciana del Turisme: Belén Juste Picón.
Annex I
Programes d'ajudes de l'Agència Valenciana del Turisme dirigits a les entitats locals de la Comunitat Valenciana per a l'any 2011
Programa 1: Certificació de sistemes de qualitat
Objectiu: obtenció o renovació dels certificats de gestió de la qualitat a les platges o les oficines d'informació turística integrades en la Xarxa Tourist Info de la Comunitat Valenciana, però queden exclosos aquells projectes consistents en el simple manteniment dels certificats ja en vigor.
Beneficiaris: entitats locals de la Comunitat Valenciana, organismes autònoms i la resta d'ens públics que en depenen.
Documentació:
A l'exigida amb caràcter general en l'article 6 de la present resolució s'haurà d'afegir:
Amb la concessió:
- Dades bancàries, segons el model disponible en , així com el certificat de l'entitat bancària acreditatiu de la titularitat del compte, en el cas que el sol·licitant siga nou perceptor o vulga donar d'alta un nou compte bancari.
Amb la justificació:
- Compte justificatiu, acompanyat de la documentació original probatòria de la despesa efectuada.
- Certificat atorgat per una entitat oficialment acreditada per ENAC per al subsector d'activitat en qüestió o per l'entitat nacional d'acreditació equivalent d'un país membre de la Unió Europea.
- Còpia de la Política de Qualitat en què s'evidencia la inclusió dels logos de l'Agència Valenciana del Turisme.
- Per als projectes consistents en l'obtenció dels certificats de qualitat a les platges de la Comunitat Valenciana, s'aportarà, a més:
· Pla d'ordenació de les platges del municipi
· Acreditació de l'existència, organització i funcionament en 2011 de l'òrgan de gestió de platges
· En el cas dels projectes consistents en la renovació dels certificats bastarà amb l'aportació de la documentació que justifique l'actualització, si és procedent, del pla d'ordenació de les platges en vigor, així com documentació acreditativa de l'actual estructura organitzativa de l'òrgan de gestió de platges.
Costos subvencionables i intensitat de les ajudes:
Els costos subvencionables es referiran a la despesa corrent efectuada exclusivament durant el procés de certificació (obertura de l'expedient i adquisició de la norma corresponent, auditoria del certificat i pagament del dret d'ús del corresponent certificat) per a cada una de les modalitats següents:
- Certificat de qualitat obtingut d'acord amb els requisits de la norma internacional ISO 9.001 per al conjunt de les platges del municipi.
- Certificat de qualitat obtingut d'acord amb les normes espanyola UNIX 187.001 i 187.003 obtenció de la Marca «Q» de Qualitat Turística atorgada per l'Institut per a la Qualitat Turística Espanyola - ICTE.
La intensitat de l'ajuda serà de fins al 70% de la despesa corrent efectuada, amb un límit de 2.000 euros, per a cada una de les modalitats descrites.
Criteris valoració:
Per a la valoració i la concessió o denegació de l'ajuda sol·licitada s'assignarà una puntuació màxima de 10 punts, d'acord amb el que establixen els apartats següents:
Criteri A. Localització de la inversió
- Si és una «Destinació turístic», segons el que disposa la Llei 3/1998, de Turisme, de la Comunitat Valenciana, 3 punts.
- Si és una «Destinació vacacional», segons el que disposa la Llei 3/1998, de Turisme, de la Comunitat Valenciana, 2 punts.
- Si és una «Destinació d'atracció turística», segons el que disposa la Llei 3/1998, de Turisme, de la Comunitat Valenciana, 1 punts.
Criteri B. Condició del municipi
- Si és un municipi amb menys de 10.000 habitants, segons dades referides a l'any 2010, o últim any disponible, 2 punts.
Criteri C. Abast dels sistemes de gestió
- Si el sol·licitant disposa d'un certificat de gestió de Medi Ambient o Accessibilitat Global segons les modalitats reconegudes (Normes ISO 14205, Reglament Europeu EMAS i UNIX 170001), en el moment de realitzar la sol·licitud, 1 punt.
Criteri D. Condició de membre de Qualitur Club
- Si es tracta del certificat (primera obtenció) d'un sistema de gestió de qualitat, 2 punts.
- Si es tracta de la renovació d'un sistema de gestió de qualitat, 1 punt.
Criteri E. Viabilitat tècnica del projecte a executar
La puntuació d'este criteri serà com a màxim de 2 punts, en funció de la descripció del procés d'implantació, programació, recursos disponibles i/o accions de millora previstes.
La valoració es realitzarà basant-se en la documentació presentada junt amb la sol·licitud i especificada en l'apartat C de l'imprés «declaració responsable i documentació» disponible en .
Òrgan instructor: Servici d'Estudis, Qualitat Turística i I+D+I
Programa 2: Certificació de sistemes de gestió ambiental
Objectiu: obtenció o renovació dels certificats de gestió ambiental a les platges o les oficines d'informació turística integrades en la Xarxa Tourist Info de la Comunitat Valenciana,però queden exclosos aquells projectes consistents en el simple manteniment dels certificats ja en vigor.
Beneficiaris:
Entitats locals de la Comunitat Valenciana, organismes autònoms i la resta d'ens públics que en depenen.
Documentació:
A l'exigida amb caràcter general en l'art. 6 de la convocatòria s'haurà d'afegir:
Amb la concessió:
- Dades bancàries, segons el model disponible en , així com el certificat de l'entitat bancària acreditatiu de la titularitat del compte, en el cas que el sol·licitant siga nou perceptor o vulga donar d'alta un nou compte bancari.
Amb la justificació
- Compte justificatiu, acompanyat de la documentació original probatòria de la despesa efectuada.
- Certificat corresponent atorgat per una entitat oficialment acreditada per ENAC per al subsector d'activitat en qüestió o per l'entitat nacional d'acreditació equivalent d'un país membre de la Unió Europea.
- Còpia de la política mediambiental o declaració ambiental en què s'evidencie la inclusió dels logos de l'Agència Valenciana del Turisme.
Per als projectes consistents en l'obtenció de certificats de gestió ambiental a les platges de la Comunitat Valenciana, s'aportarà a més:
- Pla d'ordenació de les platges del municipi
- Acreditació de l'existència, organització i funcionament en 2011 de l'òrgan de gestió de platges
- En el cas dels projectes consistents en la renovació dels certificats bastarà amb l'aportació de la documentació que justifique l'actualització, si és procedent, del pla d'ordenació de les platges en vigor, així com documentació acreditativa de l'actual estructura organitzativa de l'òrgan de gestió de platges.
Costos subvencionables i intensitat de les ajudes:
Els costos subvencionables es referiran a la despesa corrent efectuada exclusivament durant el procés de certificació/validació (obertura de l'expedient i adquisició de la Norma corresponent, auditoria del certificat i pagament del dret d'ús del corresponent certificat), per a cada una de les modalitats següents:
- Certificat de gestió ambiental d'acord amb els requisits de la norma Internacional ISO 14.001
- Verificació mediambiental d'acord amb els requisits del sistema comunitari de gestió i auditories mediambientals EMAS III
La intensitat de l'ajuda serà de fins al 70% de la despesa corrent efectuada, amb un límit de 2.000 euros, per a cada una de les modalitats descrites, si el certificat s'obté per primera vegada o es renova.
Criteris valoració:
Per a la valoració i la concessió o denegació de l'ajuda sol·licitada s'assignarà una puntuació màxima de 10 punts, d'acord amb el que establixen els apartats següents:
Criteri A. Localització de la inversió
- Si és una «Destinació turística», segons el que disposa la Llei 3/1998, de Turisme, de la Comunitat Valenciana, 3 punts.
- Si és una «Destinació de vacances», segons el que disposa la Llei 3/1998, de Turisme, de la Comunitat Valenciana, 2 punts.
- Si és una «Destinació d'atracció turística», segons el que disposa la Llei 3/1998, de Turisme, de la Comunitat Valenciana, 1 punts.
Criteri B. Condició del municipi
- Si és un municipi amb menys de 10.000 habitants, segons dades referides a l'any 2010, o últim any disponible, 2 punts.
Criteri C. Abast dels sistemes de gestió
- Si el sol·licitant disposa d'un certificat de gestió de Qualitat, o Accessibilitat Global segons les modalitats reconegudes (Normes CCV 1725, Normes UNIX - Marca «Q» De l'ICTE i Normes UNIX 170001), en el moment de realitzar la sol·licitud, 1 punt.
Criteri D. Condició de membre de Qualitur Club
- Si es tracta del certificat (primera obtenció) d'un sistema de gestió ambiental, 2 punts.
- Si es tracta de la renovació d'un sistema de gestió ambiental, 1 punt.
Criteri E. Viabilitat tècnica del projecte a executar
La puntuació d'este criteri serà com a màxim de 2 punts, en funció de la descripció del procés d'implantació, programació, recursos disponibles i/o accions de millora previstes.
La valoració es realitzarà basant-se en la documentació presentada junt amb la sol·licitud i especificada en l'apartat C de l'imprés «declaració responsable i documentació» disponible en , així com el certificat de l'entitat bancària acreditatiu de la titularitat del compte, en el cas que el sol·licitant siga nou perceptor o vulga donar d'alta un nou compte bancari.
Amb la justificació:
- Compte justificatiu, acompanyat de la documentació original probatòria de la despesa efectuada.
- Certificat atorgat per una entitat oficialment acreditada per ENAC per al subsector d'activitat en qüestió o per l'entitat nacional d'acreditació equivalent d'un país membre de la Unió Europea.
- Còpia de la política d'accessibilitat en què s'evidencie la inclusió dels logos de l'Agència Valenciana del Turisme.
Per als projectes consistents en l'obtenció de certificats d'accessibilitat global a les platges de la Comunitat Valenciana s'aportarà a més:
- Pla d'ordenació de les platges del municipi
- Acreditació de l'existència, organització i funcionament en 2011 de l'òrgan de gestió de platges
- En el cas que el sol·licitant ja dispose d'un certificat de gestió de qualitat o ambiental per a la platja, bastarà amb l'aportació de la documentació que justifique l'actualització, si és procedent, del pla d'ordenació de les platges en vigor, així com la documentació acreditativa de l'actual estructura organitzativa de l'òrgan de gestió de platges.
Costos subvencionables i intensitat de les ajudes:
Els costos subvencionables es referiran a la despesa corrent efectuada exclusivament durant el procés del certificat del sistema de gestió de l'accessibilitat global (obertura d'expedient i adquisició de la norma corresponent, auditoria del certificat i pagament del dret d'ús del corresponent certificat) d'acord amb la Norma espanyola UNIX 170.001.
El certificat haurà de ser atorgat per una entitat oficialment acreditada per a la certificat de sistemes de gestió de l'accessibilitat global en el subsector d'activitat corresponent.
La intensitat de l'ajuda serà de fins al 70% de la despesa corrent efectuada, amb un límit de 2.000 euros, si el certificat s'obté per primera vegada o es renova.
Criteris valoració:
Per a la valoració i la concessió o denegació de l'ajuda sol·licitada s'assignarà una puntuació màxima de 10 punts, d'acord amb el que establixen els apartats següents:
Criteri A. Localització de la inversió
- Si és una «Destinació turística», segons el que disposa la Llei 3/1998, de Turisme, de la Comunitat Valenciana, 3 punts
- Si és una «Destinació de vacances», segons el que disposa la Llei 3/1998, de Turisme, de la Comunitat Valenciana, 2 punts
- Si és una «Destinació d'atracció turística», segons el que disposa la Llei 3/1998, de Turisme, de la Comunitat Valenciana, 1 punts
Criteri B. Condició del municipi
- Si és un municipi amb menys de 10.000 habitants, segons dades referides a l'any 2010, o últim any disponible, 2 punts.
Criteri C. Abast dels sistemes de gestió
- Si és membre de Qualitur Club en disposar d'un certificat de gestió de Qualitat, Medi Ambient segons les modalitats reconegudes (Normes YZE 6188, ISO 14039, Reglament Europeu EMAS i Normes UNIX - Marca «Q» de l'ICTE), en el moment de realitzar la sol·licitud, 1 punt
Criteri D. Condició de membre de Qualitur Club
- Si es tracta del certificat (primera obtenció) d'un sistema de gestió d'accessibilitat global, 2 punts.
- Si es tracta de la renovació d'un sistema de gestió d'accessibilitat global, 1 punt.
Criteri E. Viabilitat tècnica del projecte a executar
La puntuació d'este criteri serà com a màxim de 2 punts, en funció de la descripció del procés d'implantació, programació, recursos disponibles i/o accions de millora previstes.
La valoració es realitzarà basant-se en la documentació presentada junt amb la sol·licitud i especificada en l'apartat C de l'imprés «declaració responsable i documentació» disponible en .
Òrgan instructor: Servici d'Estudis, Qualitat Turística i I+D+I
Programa 4. Assistència tècnica en la planificació turística
Objectiu: recolzar els processos de planificació i gestió turística a través de la concessió d'ajudes per a la contractació dels servicis d'assistència tècnica dirigits a la realització d'estudis que, basant-se en la metodologia de la planificació estratègica i emprant mètodes de participació social, tinguen com resultat documents-guia que incloguen un programa d'actuacions consensuades i que servisquen de base per al desplegament turístic i sostenible del territori.
Els estudis que poden ser objecte de subvenció es dividixen en tres categories:
a) Estudis per a la creació de productes turístics que combinen recursos, allotjament, restauració i oferta complementària.
b) Enquestes a la demanda de productes turístics que combinen recursos, allotjament, restauració i oferta complementària.
c)Plans estratègics de destinació i plans de màrqueting de productes existents.
Beneficiaris:
Entitats locals de la Comunitat Valenciana, organismes autònoms i la resta d'ens públics que en depenen.
Queden exclosos els beneficiaris d'este mateix programa d'ajudes o d'altres de semblant naturalesa de l'Agència Valenciana del Turisme / Conselleria de Turisme, durant els exercicis 2009 i 2010.
En el cas que un mateix sol·licitant presente més d'un projecte a este programa d'actuació, només podrà ser beneficiari d'una ajuda i correspondrà a la Comissió d'Avaluació d'Ajudes la decisió sobre el projecte que tinga un major interés en relació directa amb el compliment dels objectius de l'Agència Valenciana del Turisme.
Documentació:
A l'exigida amb caràcter general en l'art. 6 de la convocatòria s'haurà d'afegir:
Amb la Sol·licitud d'ajuda
1. Memòria del projecte a executar, omplida segons les indicacions especificades per a este programa en .
2. Quan el projecte afecte més d'un municipi i la sol·licitud es presente a títol individual per una única entitat local, esta haurà d'acompanyar la seua sol·licitud per un document firmat pels representants legals dels municipis afectats en el quals es reconega el compromís de la resta d'entitats a participar i col·laborar en el projecte, així com la forma en què es durà a terme dita col·laboració.
Amb la concessió:
Dades bancàries, segons el model disponible en , així com el certificat de l'entitat bancària acreditatiu de la titularitat del compte, en el cas que el sol·licitant siga nou perceptor o vulga donar d'alta un nou compte bancari.
Costos subvencionables i intensitat de les ajudes:
La intensitat de l'ajuda serà de fins al 75% del cost elegible del projecte objecte de subvenció, impostos de qualsevol classe inclosos, amb un límit de 8.000 euros.
Criteris valoració:
La valoració del projecte es realitzarà basant-se en la memòria sol·licitada en l'apartat C de l'imprés «Declaració responsable i documentació», per a Qualitat, Medi Ambient, Accessibilitat i Planificació Turística, la qual haurà de constar de a) un informe de l'entitat local sobre la necessitat de realitzar l'estudi, on s'especifique la seua categoria segons l'apartat «objectiu» de la convocatòria i l'abast (nacional o internacional) i b) còpia de la proposta de metodològica i econòmica de l'empresa adjudicatària. ()
Les propostes metodològiques hauran d'argumentar l'afinitat del projecte amb el Pla Operatiu 2011 del Pla Estratègic Global del Turisme de la Comunitat Valenciana 2010-2020.
Per a la valoració i la concessió o denegació de l'ajuda sol·licitada s'assignarà una puntuació màxima de 20 punts, d'acord amb el que establixen els apartats següents:
Criteri A. Tipus i abast dels estudis de planificació turística.
La puntuació d'este criteri serà com a màxim de cinc punts en funció de l'escala següent:
· Estudis per a la creació de productes turístics dirigits a la demanda turística nacional i internacional: 5 punts
· Estudis per a la creació de productes turístics dirigits a la demanda turística nacional: 4 punts
· Estudis per a la creació de productes turístics dirigits a la demanda excursionista: 3 punts
· Enquestes a la demanda de productes turístics: 3 punts
· Plans estratègics de destinació: 2 punts
· Plans de màrqueting de productes turístics existents: 2 punts
Criteri B. Nombre d'entitats implicades en el projecte.
La puntuació d'este criteri serà com a màxim de cinc punts en funció de la següent escala de valoració:
· El projecte s'executa conjuntament per més de 5 municipis, 5 punts
· El projecte s'executa conjuntament per 2- 5 municipis, 3 punts
· El projecte s'executa en un únic municipi, 1 punt
Criteri C. Condició del/ dels sol·licitant/s com a municipi turístic segons el que disposa la Llei 3/1998, de Turisme, de la Comunitat Valenciana.
La puntuació d'este criteri serà com a màxim de dos punts en funció de l'escala de valoració següent:
· Entre el 34% i el 100% dels municipis implicats són «Municipis turístics», 2 punts
· Fins al 33% dels municipis implicats són «Municipis turístics», 1 punt
· No cap dels municipis implicats són «Municipis turístics», 0 punts
Criteri D. Oferta d'allotjament reglat dels municipis implicats.
La puntuació d'este criteri serà com a màxim de quatre punts en funció de l'escala de valoració següent:
· 20 o més establiments en l'àmbit d'actuació del projecte: 4 punts
· Entre 15 i 20 establiments en l'àmbit d'actuació del projecte: 2 punt
· Menys de 15 establiments en l'àmbit d'actuació del projecte: 1 punt
Criteri E. Metodologia i convergència amb el Pla Estratègic Global del Turisme de la Comunitat Valenciana 2010-2020
La puntuació d'este criteri serà d'un màxim de quatre punts, encara que haurà d'obtindre's un mínim de 2 punts entre els apartats següents perquè la sol·licitud puga ser considerada favorable:
· Tractament metodològic: fins a 3 punts.
· Riquesa de mètodes de participació social: fins a 1 punt.
Òrgan instructor:
Servici d'Estudis, Qualitat Turística i I+D+I
Programa 5: Adequació de recursos turístics en municipis menuts i mancomunitats d'interior
Objectiu:
Concessió d'ajudes per a l'adequació de recursos turístics en municipis menuts i mancomunitats d'interior de la Comunitat Valenciana.
A l'efecte de les ajudes previstes en la present resolució es considera recurs turístic a tot element natural, monumental, cultural o etnogràfic, que tinga capacitat per si mateix d'atraure visitants, motivats per raons d'oci, a un determinat espai.
Les ajudes aniran destinades a finançar els projectes d'inversió que tot seguit es detallen:
a) Projectes de senyalització turística, direccional o de situació. La senyalització podrà comprendre un sol recurs o integrar diversos recursos del municipi o mancomunitat en un únic projecte.
b) Adequació de les condicions d'ús dels recursos turístics per a persones discapacitades, com ara instal·lació de rampes, plataformes elevadores, eliminació d'obstacles, equipament multimèdia específic, maquetes i models a escala, sistemes interpretatius adaptats per a disminuïts sensorials, etc.
c) Interpretació dels recursos turístics per mitjà de la instal·lació in situ de panells o cartells explicatius, material audiovisual i multimèdia, pantalles tàctils i adquisició d'audioguies, sempre que no constituïsquen despeses de naturalesa corrent. S'entén per interpretació turística del patrimoni, a l'efecte de la present convocatòria, aquelles actuacions destinades a donar a conéixer, fer accessible i explicar el llegat cultural, històric i natural d'un territori concret als seus visitants.
Els sol·licitants de les ajudes per a les actuacions referides en l'apartat a) anterior, així com per als de l'apartat c), respecte als panells i cartells, hauran d'ajustar els seus projectes a les especificacions tècniques contingudes en el document pdf «aplicació de la marca turística Comunitat Valenciana» que podran descarregar-se de la pàgina .
Només es podrà presentar una sol·licitud per municipi, mancomunitat o entitat local menor i per a una única actuació. S'entendrà per actuació algun dels tres tipus de projectes relacionats amb anterioritat. Així mateix es considerarà una única actuació si es pretén realitzar més d'un tipus projecte però l'actuació es realitza sobre un únic recurs. Esta actuació haurà d'estar finalitzada amb anterioritat al 10 de novembre de 2011.
En el cas d'incompliment del que establix el paràgraf anterior la Comissió d'Avaluació d'Ajudes determinarà l'actuació a subvencionar entre les diverses presentades pel sol·licitant.
Beneficiaris:
1. Podran sol·licitar ajudes els municipis, mancomunitats i entitats locals menors de l'interior de la Comunitat Valenciana que complisquen els requisits relacionats que tot seguit es relacionen.
2. S'entendran per municipis de l'interior de la Comunitat Valenciana, les entitats locals a què es referix l'apartat a, del número 1 de l'article 3 de la Llei 7/1985, de 2 d'abril, Reguladora de les Bases de Règim Local, el terme municipal de les quals no siga limítrof amb el mar.
S'entendran per mancomunitats de la Comunitat Valenciana les entitats locals a què es referix l'apartat d del número 2 de l'article 3 de l'esmentada llei 7/1985, així com el títol VI, capítol II de la Llei 8/2010, de 23 de juny, de la Generalitat, de Règim Local de la Comunitat Valenciana, les quals podran sol·licitar ajuda únicament per a actuacions que no incloguen a cap municipi que siga limítrof amb el mar.
S'entendran per entitats locals menors d'interior de la Comunitat Valenciana, les entitats locals a què es referix l'apartat a, del número 2 de l'article 3 de la Llei 7/1985, de 2 d'abril, Reguladora de les Bases de Règim Local, el terme municipal de les quals no siga limítrof amb el mar i que consten inscrites en el Registre d'Entitats Locals de la Comunitat Valenciana, com a entitats locals inframunicipals.
Queden exclosos de les ajudes regulades en la present resolució aquells municipis i entitats locals menors d'interior, la població dels quals siga superior als 10.000 habitants, segons dades referides a l'any 2010, o últim any disponible.
Documentació:
Documentació a aportar amb la sol·licitud d'ajuda.
A l'exigida amb caràcter general en l'art. 6 de la convocatòria s'haurà d'afegir:
- Qüestionari degudament omplit, segons model disponible en .
- Memòria del projecte a realitzar segons model disponible en www.turisme.gva.es la qual haurà d'omplir-se en tots els seus apartats i acompanyar-se de la documentació que s'hi indica, i que és la següent:
Croquis d'ubicació i pla general de conjunt.
Dossier fotogràfic del recurs.
Quan siga procedent, estudi d'impacte mediambiental.
A més de la informació i documentació assenyalada amb anterioritat, es podrà sol·licitar qualsevol altra que es considere necessària per al millor coneixement i comprensió de l'aplicació de la subvenció.
Documentació a aportar amb la justificació de l'ajuda.
1. La documentació a presentar per al cobrament de la subvenció constarà dels documents següents:
a) Certificat que acredite el compliment de les condicions imposades en la concessió i de reconeixement de l'obligació de pagament, segons model disponible en , expedit per l'interventor o secretari de l'entitat local, en el qual conste l'acord de reconeixement de l'obligació per l'òrgan competent, acompanyat de les factures originals justificatives de la inversió realitzada o còpia compulsada d'estes.
Les factures hauran de complir els requisits establits en l'article 6 del Reial Decret 1496/2003, de 28 de novembre, pel qual s'aprova el reglament que regula les obligacions de facturació i es modifica el Reglament de l'Impost sobre el Valor Afegit, especialment allò preceptuat en l'art. 6.1.f quan establix que les factures hauran d'incloure el desglossament dels preus unitaris de les operacions.
b) Certificat expedit per l'interventor o secretari de l'entitat local on s'acredite l'import, procedència i aplicació dels fons necessaris per a finançar aquella part de l'actuació no coberta per la subvenció, especificant si es tracta de fons propis o d'altres subvencions, segons model disponible en .
d) Certificat que acredite el compliment dels procediments establits en la normativa d'aplicació en matèria de contractació pública, segons model disponible en .
e) En el cas dels projectes previstos en el punt a) de l'apartat «objectiu» així com en el punt c), pel que fa a panells i cartells, hauran de presentar-se fotografies dels senyals, panells o cartells instal·lats que acrediten que l'actuació s'ha realitzat de conformitat amb les especificacions tècniques contingudes en el document pdf «Aplicació de la marca turística Comunitat Valenciana»
f) Fotografia del cartell o del suport en el qual figure el distintiu en què es fa constar que el projecte ha sigut finançat parcialment per l'Agència Valenciana del Turisme tal com establix l'article 13 apartat d) de la present resolució.
Els logotips preceptius a inserir en el cartell identificatiu de l'actuació subvencionada, estan disponibles en .
g) Qualsevol altra documentació exigida per l'Agència Valenciana del Turisme que es considere precisa per a verificar el grau d'execució efectiva de les inversions subvencionades, i la seua adequació a la finalitat per a la que es va concedir la subvenció.
Costos subvencionables i intensitat de les ajudes:
1. Es consideraran inversions incentivables les que responguen als conceptes següents:
a) Obra vinculada al projecte.
b) Equipament i instal·lacions vinculades al projecte.
c) Honoraris de redacció del projecte i direcció facultativa de l'actuació.
El cost subvencionable resultarà de la suma dels imports de les partides del projecte que, d'acord amb el que disposa la present resolució puguen ser objecte d'ajuda.
2. No s'inclouran com a part del cost subvencionable aquelles partides consistents en obres d'urbanització de carrers o zones de municipis, l'equipament de mobiliari urbà, enllumenat, ni projectes destinats a poliesportius, centres culturals o altres d'anàlegs.
3. No seran subvencionables aquells projectes, en els que l'inici de l'execució siga anterior a la presentació de la sol·licitud d'ajuda.
4. No seran subvencionables aquells projectes el cost subvencionable dels quals siga inferior a 2.000 euros.
5. Les ajudes que s'establixen en la present resolució tindran la consideració de subvenció a fons perdut.
6. La quantia de la subvenció consistirà en un percentatge de fins al 80% del cost subvencionable. L'import de la subvenció no podrà superar els 25.000 euros.
Criteris valoració:
1. Municipis i entitats locals menors
Per a la valoració dels projectes i la concessió o denegació d'ajudes, s'assignarà una puntuació a cada sol·licitud, tenint en compte els criteris següents:
a) Grau d'interés turístic del recurs.
b) Existència d'oferta bàsica municipal d'allotjament i restauració.
c) Situació i evolució demogràfica del municipi.
d) Naturalesa I abast del projecte.
La puntuació màxima que es podrà obtindre serà de tretze punts, d'acord amb el que establix els apartats següents:
Criteri A. Grau d'interés turístic del recurs. La puntuació d'este criteri serà com a màxim de set punts i el seu càlcul resultarà de la suma dels aspectes que a continuació s'assenyalen en els següents subapartats:
A.1 Grau de protecció del recurs. S'assignarà de manera no acumulativa la màxima puntuació que corresponga entre les següents:
Si el recurs està declarat Bé d'Interés Cultural (BIC), o es troba situat dins dels límits d'un parc Natural, 3 punts.
Si el recurs està inclòs en l'Inventari General del Patrimoni Cultural Valencià (exclosos els BIC) o compta amb algun tipus de protecció dels previstos en la Llei 11/1994 d'Espais Naturals de la Comunitat Valenciana (exclosos els parcs naturals), o bé està ubicat en una àrea declarada "Lloc d'Importància Comunitària", regulades per la Directiva 92/43 CE. 2,25 punts.
A.2 Existència de material de difusió. S'assignarà de manera no acumulativa la màxima puntuació que corresponga entre les següents:
Si hi ha, editat per l'entitat local sol·licitant, material de difusió específic i exclusiu del recurs, inclosos els llocs web. 2,5 punts
Si hi ha material de difusió específic i exclusiu del recurs, editat per algun altre ens públic o privat, inclosos els llocs web. 1'5 punts
Si hi ha, editat per l'entitat local sol·licitant, material de difusió de caràcter general on figure ressenyat el recurs, inclosos els llocs web. 1 punt
A.3 Utilització d'altres idiomes. Si en el material de difusió s'utilitzaren altres idiomes diferents dels oficials en la Comunitat Valenciana se li assignarà de forma no acumulativa la màxima puntuació que corresponga entre les següents:
Utilització d'un idioma diferent dels oficials en la Comunitat Valenciana 1 punt
Utilització de dos o més idiomes diferents dels oficials en la Comunitat Valenciana 1,5 punts
Criteri B. Complementarietat amb l'oferta bàsica municipal d'allotjament i restauració: La puntuació d'este criteri serà com a màxim de tres punts i el seu càlcul resultarà de la suma dels aspectes que a continuació s'assenyalen en els següents subapartats i que seran obtinguts de les bases de dades de l'Agència Valenciana del Turisme.
B.1. Existència en el municipi d'establiments d'allotjament. Se li assignarà de forma no acumulativa la puntuació que corresponga entre les següents:
Si hi ha d'un a cinc establiments d'allotjament: 0,75 punts
Si hi ha de sis a deu establiments: 1'25 punts
Si hi ha onze o més establiments: 2 punts
B.2. Existència en el municipi d'establiments de restauració. Se li assignarà de forma no acumulativa la puntuació que corresponga entre les següents:
Si hi ha entre un i cinc establiments de restauració: 0'5 punts
Si hi ha més de cinc establiments de restauració: 1 punt
Criteri C. Situació i evolució demogràfica del municipi. S'assignarà en este apartat un màxim d'1 punt, segons la variació experimentada, per la població del municipi entre 1999 i 2009, segons dades obtingudes de les sèries històriques temporals de l'Institut Nacional d'Estadística, (INE), segons la ponderació següent:
Si la població ha disminuït en un percentatge comprés entre l'1% i el 3% 0'5 punts
Si la població ha disminuït en un percentatge superior al 3% 1 punt
Criteri D. Naturalesa i abast del projecte.
La puntuació d'este criteri serà com a màxim de dos punts i el seu càlcul resultarà de la valoració dels aspectes que a continuació s'assenyalen per a cada un dels tipus d'actuacions:
1. Projectes de senyalització turística, direccional o de situació (article 3.1.A.): segons que el projecte de senyalització afecte un o més recursos turístics o bé es tracte d'un projecte integral de senyalització de rutes temàtiques, sendes o semblant, se li assignarà una puntuació entre 0 i 2 punts.
2. Adequació de les condicions d'ús dels recursos turístics per a persones discapacitades (article 3.1.b): segons que el projecte consistisca en l'eliminació de barreres arquitectòniques per a facilitar l'accés al recurs a persones amb mobilitat restringida i/o incloga la introducció d'elements interpretatius del recurs, especialment destinats a persones discapacitades, com ara maquetes, models a escala, etc., se li assignarà una puntuació entre 0 i 2 punts.
3. Interpretació de recursos turístics (article 3.1.c): atenent al caràcter innovador del projecte, a la inclusió de noves tecnologies, a la seua escassetat en l'oferta turística valenciana i al seu caràcter integral, se li assignarà una puntuació entre 0 i 2 punts.
2. Mancomunitats
Per a la valoració dels projectes i la concessió o denegació d'ajudes, s'assignarà una puntuació a cada sol·licitud, tenint en compte els criteris següents:
a) Grau d'interés turístic del recurs.
b) Naturalesa i abast del projecte.
La puntuació màxima que es podrà obtindre serà de tretze punts, d'acord amb el que establix els apartats següents:
Criteri A. Grau d'interés turístic del recurs. La puntuació d'este criteri serà com a màxim de set punts i el seu càlcul resultarà idèntic en tot al que disposa l'apartat 1. Municipis i entitats locals menors.
Criteri B. Naturalesa i abast del projecte.
La puntuació d'este criteri serà com a màxim de sis punts i el seu càlcul resultarà de la valoració dels aspectes que a continuació s'assenyalen per a cada un dels tipus d'actuacions:
1. Projectes de senyalització turística, direccional o de situació (article 3.1.A.): segons que el projecte de senyalització afecte un o més recursos turístics o bé es tracte d'un projecte integral de senyalització de rutes temàtiques, sendes o semblant, se li assignarà una puntuació entre 0 i 6 punts.
2 Adequació de les condicions d'ús dels recursos turístics per a persones discapacitades (article 3.1.b): segons que el projecte consistisca en l'eliminació de barreres arquitectòniques per a facilitar l'accés al recurs a persones amb mobilitat restringida i/o incloga la introducció d'elements interpretatius del recurs, especialment destinats a persones discapacitades, com ara maquetes, models a escala, etc., se li assignarà una puntuació entre 0 i 6 punts.
3 Interpretació de recursos turístics (article 3.1.c): atenent al caràcter innovador del projecte, a la inclusió de noves tecnologies, a la seua escassetat en l'oferta turística valenciana i al seu caràcter integral, se li assignarà una puntuació entre 0 i 6 punts.
Amb caràcter general, i per a tots els tipus d'actuacions anteriors, es valorarà també l'àmbit territorial i el nombre de municipis afectats pel projecte del total dels integrats dins de la mancomunitat.
Una vegada avaluades les sol·licituds per l'òrgan instructor i de conformitat amb l'article 10 de la present resolució, que establix que les ajudes es concediran en règim de concurrència competitiva, s'establirà un orde de prelació de sol·licituds de major a menor puntuació. En el cas que dos o més sol·licitants obtingueren la mateixa puntuació, seran ordenats segons la seua població, de menor a major nombre d'habitants d'acord amb el cens de 2009 o últim any disponible.
Establit el dit orde de prelació, es donarà trasllat dels expedients i del procés anterior a la Comissió d'Avaluació d'Ajudes, la qual, després de l'anàlisi del procediment seguit, aplicarà el percentatge màxim d'ajuda del 80%, sobre el cost subvencionable de cada una de les sol·licituds, amb el límit de 25.000 euros, a fi de calcular l'import de la subvenció corresponent, seguint l'esmentat orde de prelació fins a esgotar la consignació pressupostària destinada a este programa.
En el cas que efectuades les operacions descrites en el paràgraf anterior, si una vegada esgotat el crèdit pressupostari disponible es produïra la circumstància que l'últim sol·licitant que obtinguera subvenció tinguera la mateixa puntuació que l'immediatament següent o següents en l'orde de prelació, el percentatge de subvenció a aplicar s'ajustarà, disminuint-lo el mínim imprescindible, a fi de concedir també ajuda a tots aquells sol·licitants que hagen obtingut la mateixa puntuació que eixe sol·licitant.
Òrgan instructor: Servici de Turisme d'Interior de la Conselleria de Turisme.
Annex II
Programes d'ajudes de l'Agència Valenciana del Turisme regulats a través del Decret 71/2000, de 22 de maig, del Consell, pel qual s'aprova el reglament regulador dels convenis que podran subscriure's entre la Generalitat i els municipis turístics
Programa 1: Conveni per a la compensació financera
Objectiu:
Compensar l'esforç financer addicional realitzat pels ajuntaments dels municipis turístics en aquelles partides que tinguen increments que no puguen ser costejats a través dels tributs, i sempre que l'increment d'eixes partides haja sigut generat pel caràcter turístic del municipi.
Beneficiaris:
Tots els ajuntaments de municipis turístics de la Comunitat Valenciana que compten amb eixa declaració amb caràcter definitiu, atorgada pel Consell.
Documentació:
L'exigida en l'article 8 del Decret 71/2000, de 22 de maig, del Consell, pel qual s'aprova el Reglament Regulador dels Convenis Previstos en la Llei 3/1998, de 21 de maig, de la Generalitat, de Turisme de la Comunitat Valenciana.
Despeses compensables:
Les determinades en l'article 6 del Decret 71/2000, de 22 de maig.
Despeses suportades en l'exercici anterior al de la sol·licitud, en les partides següents:
1. Despeses derivades de la prestació dels servicis propis de les oficines d'informació turística, en el seu concepte post-venda.
2. Manteniment i conservació de recursos turístics de tipus ecològic i mediambiental.
3. Manteniment i conservació de recursos turístics de tipus historicoartístic i cultural.
4. Policia i seguretat ciutadana.
5. Actuacions extraordinàries en matèria de neteja viària i del mobiliari urbà.
Criteris valoració:
Els determinats en els articles 7 al 9 del Decret 71/2000, de 22 de maig.
Òrgan instructor:
Àrea de Producte. Servici d'Assistència Turística i Incentius
Termini de presentació de sol·licituds:
L'establit en l'article 8 del Decret 71/2000, de 22 de maig
Abans del 30 de juny de 2011
Programa 2: Conveni per a l'adaptació dels municipis turístics. (Pla Millor)
Objectiu:
Finançar, conjuntament amb els municipis turístics, projectes que tinguen com a objectiu la millora d'espais d'ús turístic o dels servicis tendents a configurar un producte turístic més competitiu i comunicar la imatge d'una oferta de qualitat capaç de satisfer les exigències de la demanda respecte als aspectes i equipaments urbans i mediambientals que pretenguen, a més a més, la viabilitat i sostenibilitat del desplegament turístic.
Beneficiaris:
Tots els ajuntaments dels municipis turístics que tinguen esta declaració amb caràcter definitiu, atorgada pel Consell i que vagen a realitzar inversions en projectes de les característiques anteriorment citades.
Documentació:
L'exigida en l'article 14 del Decret 71/2000, de 22 de maig, del Consell, pel qual s'aprova el Reglament Regulador dels Convenis Previstos en la Llei 3/1998, de 21 de maig, de la Generalitat, de Turisme de la Comunitat Valenciana.
Costos subvencionables i intensitat de les ajudes:
Els establits en els articles 11 a 13 de Decret 71/2000, de 22 de maig.
Els projectes que, a través d'este Pla, pretenguen obtindre finançament subscrivint este tipus de conveni, hauran de ser acords amb:
- Conservació de recursos mediambientals.
- Recuperació de tradicionals factors culturals.
- Adequació del producte turístic a les exigències de la demanda per a fer-lo més competitiu.
- Viabilitat i evolució sostenible del sector turístic.
- Adequació a les directrius i estratègies dictades per l'Agència que afecten diferents espais turístics de la Comunitat Valenciana.
El pla marc inclou el finançament de dos tipus de projectes:
1.) Pla detalls: Actuacions menudes el pressupost de les quals no supere els 96.161,94 €.
2.) Pla imatge: Projectes grans, el pressupost dels quals siga superior als 96.161,94 €.
Finançament
El 50% dels projectes acollits al pla detalls. 1 anualitat pressupostària.
El 33% dels projectes acollits al pla imatge. Màxim de 3 anualitats.
Criteris valoració:
Els establits en l'article 15 del Decret 71/2000, de 22 de maig.
Òrgan instructor:
Àrea de Producte. Servici d'Assistència Turística i Incentius
Termini de presentació de sol·licituds:
L'establit en a l'article 14 del Decret 71/2000, de 22 de maig.
Abans del 31 de març de 2011